**Referat fra møde i Takstgruppen**

Mødedato: 18. august 2021

Mødetid: Kl. 09.00 – 11.00

Mødested: Teams

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltagere** |  |
| Nikoline Jensen | Favrskov kommune |
| Janni Abildtrup | Ikast-Brande Kommune |
| Steen Holk Bank | Herning Kommune |
| Mads Marcussen | Holstebro Kommune |
| Tine Christel Broge | Horsens Kommune |
| Susanne Smed | Norddjurs Kommune |
| Christian Brændgaard | Lemvig Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Rasmus Gade | Skive Kommune |
| Maiken E. Frederiksen | Skive Kommune |
| Maria Elisabeth Christiansen | Struer Kommune |
| Rikke Munch Hansen | Syddjurs Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |
| Jakob Rasmussen | Aarhus Kommune |

**Afbud**

|  |  |
| --- | --- |
| Sascha Regitze Mørch Lund | Silkeborg Kommune |
|  |  |
|  |  |
|  |  |

|  |  |
| --- | --- |
|  |  |

1. **Godkendelse af referat fra sidst**



Det indstilles

* at takstgruppen godkender referat fra sidst.

Referat: Referatet fra sidst blev godkendt.

1. **Modernisering af takstfilen**

DASSOS godkendte på deres møde den 27. august 2020, sekretariatets indstilling om at igangsætte en proces med henblik på at modernisere og fremtidssikre takstfilen.

Formålet er,

* At forbedre datakvaliteten
* At effektivisere arbejdsgangene for sekretariatet og brugerne af takstfilen
* At øge anvendeligheden af data

I forlængelse af DASSOS mødet har sekretariatet nedsat en arbejdsgruppe til at forestå arbejdet med en ny systemløsning til indberetning af takster.

**Siden sidst**

Takstgruppen godkendte på sit møde den 13. april tids- og procesplanen for det fortsatte arbejde frem imod en ny takstfil. Arbejdsgruppen har siden sidst klargjort takstfilens datamateriale med henblik på at den eksterne konsulent kan gennemføre en korrekt kodning af data.

* Tidsplan 14. april – 25. juni: Diverse opbygning af koncept / værktøj skal være færdig
  + - * + Ekstern konsulent er koblet på opbygningsprocessen
        + Leif, Jesper og Bachi arbejder med opbygning af ny løsning
* Maj: DASSOS møde - godkendelse af plan
* Juli: 2. – 31. - Ferie

**Præsentation af takstfilen**

På dagens møde forventer sekretariatet at kunne vise en foreløbig model af excel-skabelonen, der bliver den nye takstfil.

**Tidsplan**

* + - 1. august til 22. august: Data indlægges i database, kodning af datahentning samt model opsætning.
    - 23. august – 30. september: Systemtest og undervisning/vejledning i nyt system
    - 21. september kl. 10.00 – 14.00 Undervisning i brug af den nye takstfil
    - 1. oktober – absolut sidste frist for ny takstfilløsning
    - 15. november indberetning af takster for 2022
    - Medio januar 2022 evaluering af ny takstfil.

Det indstilles,

* At takstgruppen tager præsentationen til efterretning.

Referat:

Sekretariatet oplyste at:

* næsten alle driftsherrer har fået adgang til SharePoint site og dermed har alle driftsherrer adgang til at redigere og uploade materiale til egne mapper.
* Arbejdet med takstfilen er ikke helt så langt som håbet, men det forventes at tidsplanen holder, så der kan gennemføre test i næste uge og afholdes undervisning den 21. september.

Bachi (Viborg Kommune) fra arbejdsgruppen gennemgik udkast til ny takstfil. Der er mange lighed til den nuværende takstfil og indholdet er også bibeholdt. Fremover vil driftsherrerne udelukkende arbejde med deres egne tilbud, dvs. der bliver ikke adgang til at se andre driftsherrer. Det bidrager til, at takstfilen gøres hurtigere. Fremover vil der ikke være mulighed for at overskrive formler, i stedet indføres korrektionskolonner, herved bliver det synligt hvilke korrektioner driftsherrerne laver.

Takstgruppen debatterede gennemgangen og der var enighed om, at der skal aftales fælles regler for korrektioner af takstudvikling. Takstgruppen anbefaler, at man aftaler et objektivt grundlag for hvordan man korrigerer. Herved sikres også den gennemsigtighed der lægges på i den nye takstbekendtgørelse.

1. **Ledelsesinformation til DASSOS v/ Karen Hauberg Toft**

Sekretariatet har på baggrund af regnskabet for 2020 og i samarbejde med driftsherrerne udarbejdet ledelsesinformation til DASSOS. Materialet indgår som et orienteringspunkt på DASSOS’ møde den 1. september.

På mødet vil det samlede materiale blive præsenteret for takstgruppen.

Det indstilles,

* At takstgruppen tager orienteringen til efterretning.

Referat: Sekretariatet v/Karen gennemgik årets ledelsesinformation i hovedtræk og takstgruppen tog orienteringen til efterretning. Processen med udarbejdelse af ledelsesinformation og driftsherrernes kvalitetssikring forløb godt.

1. Eventuelt
   * Ny Finansieringsbekendtgørelse - ingen tidsplan for hvornår den kommer i høring. Bekendtgørelsen forventes at skulle træde i kraft den 1. januar 2023
   * Standardkontrakt forespørgsel til takstgruppen fra Holstebro med henblik på at få en melding på udbredelsen af kontrakten.
     1. Regionen bruger kontrakten og breder den ud i organisationen. Voksenområdet er indkaldt til møde med regionen mhp. Implementering af kontrakten. Kontrakten bruges pt. Manuelt, men man arbejder på at få den over i afregningssystemet – dvs. den bliver elektronisk.
     2. Herning det samme
     3. Holstebro det sammen
   * Region Midtjylland informerede om at man har nedsat en intern arbejdsgruppe til at kigge på takststrukturen og emnet er på DASSOS møde ift. om der kan blive en dialog med kommunerne herom.
   * Holstebro rejste et spørgsmål omkring belægningen på § 110 tilbud (forsorgshjem). Holstebro oplever en lav belægning på deres forsorgshjem.
     1. Det blev nævnt at flere i målgruppen til forsorgshjem under covid-19 kunne motiveres til at flytte i egen bolig, så det kunne være en mulig forklaring. Ligeledes blev der peget på at indsatsen overfor målgruppen i bl.a. Herning kommune var flyttet til beskæftigelsesafdelingen, hvormed dette fokus måske også bidrog til færre på forsorgshjem.
   * Der blev udtrykte ønske om, at tidsplanen for indberetning af takster for 2022 kommer på hjemmesiden. Det sørger sekretariatet for snarest.
   * Vedr. Undervisningsdagen den 21. september: Der kom forslag om at undervisningen bliver planlagt som en workshop hvor deltagerne aktivt sidder og kan arbejde med takstfilen. Sekretariatet plan lægger undervisningsdagen i samarbejde med arbejdsgruppen og har noteret sig de forskellige ønsker til hvordan dagen kan foregå bedst muligt.
2. Næste møde – blive den 9. november fra kl. 12.30 – 15.30. Bemærk ændret mødedato i forhold til oprindelig mødeplan.